
PATVIRTINTA
Lietuvos Respublikos Vyriausybės
2001 m. birželio 19 d. nutarimu Nr. 740
(Lietuvos Respublikos Vyriausybės 
2020 m.                 d. nutarimo Nr.       
redakcija)

AZARTINIŲ LOŠIMŲ LICENCIJAVIMO TAISYKLĖS

I SKYRIUS 
BENDROSIOS NUOSTATOS

1. Azartinių lošimų licencijavimo taisyklėse (toliau – Taisyklės) reglamentuojama licencijos organizuoti lošimus (toliau – licencija) išdavimo, atsisakymo išduoti licenciją, licencijos patikslinimo, įspėjimo apie galimą licencijos galiojimo sustabdymą, įspėjimo apie galimą licencijos galiojimo sustabdymą panaikinimo, licencijos galiojimo sustabdymo, licencijos galiojimo sustabdymo panaikinimo, licencijos galiojimo panaikinimo tvarka.
2. Taisyklėse vartojamos sąvokos apibrėžtos Lietuvos Respublikos azartinių lošimų įstatyme.
3. Licenciją išduoda, patikslina, įspėja apie galimą licencijos galiojimo sustabdymą, panaikina įspėjimą apie galimą licencijos galiojimo sustabdymą, sustabdo licencijos galiojimą, panaikina licencijos galiojimo sustabdymą ir panaikina licencijos galiojimą priežiūros institucija – Lošimų priežiūros tarnyba prie Lietuvos Respublikos finansų ministerijos (toliau – priežiūros institucija).

LICENCIJOS IŠDAVIMAS AR ATSISAKYMAS IŠDUOTI LICENCIJĄ IR LICENCIJOS PATIKSLINIMAS

4. Bendrovė, norinti gauti licenciją, priežiūros institucijai pateikia:
4.1. priežiūros institucijos nustatytos formos prašymą išduoti licenciją (toliau – prašymas);
4.2. paskutinių ir einamųjų metų finansinių ataskaitų rinkinį kartu su auditoriaus išvadomis (jeigu prašymą teikia veikianti bendrovė) ar bendrovės balansą (jeigu prašymą teikia įsteigta nauja ir veiklos nevykdžiusi bendrovė), išskyrus atvejus, kai bendrovė įstatymų ir kitų teisės aktų nustatytais atvejais ir tvarka šiuos dokumentus ir informaciją yra pateikusi Juridinių asmenų registrui;
4.3. dokumentus, kuriais patvirtinamas Azartinių lošimų įstatymo 13 straipsnyje nurodytas įstatinio kapitalo suformavimas pinigais, apmokėjimas ir disponavimas juo:
4.3.1. akcijų pirkimo–pardavimo ar kitų sutarčių ir akcijų apmokėjimo patvirtinimo dokumentų (mokėjimo pavedimų, sąskaitų išrašų) kopijas;
4.3.2. kitų dokumentų, kuriais patvirtinamas įstatinio kapitalo suformavimas pinigais, apmokėjimas ir disponavimas juo, kopijas;
4.4. dokumentus apie bendrovės akcininkų lėšų, naudotų bendrovės vardinėms akcijoms įsigyti, kilmę (pinigų gavimo šaltinius):
4.4.1. deklaracijų, nurodytų Lietuvos Respublikos gyventojų turto deklaravimo įstatyme, duomenų, kurie būtini akcininkų lėšų, iš kurių suformuotas įstatinis kapitalas, kilmei pagrįsti, kopijas;
4.4.2. dovanojimo, pirkimo–pardavimo, paskolų sutarčių kopijas;
4.4.3. juridinio asmens balanso, pelno (nuostolių) ataskaitų kopijas;
4.4.4. kitų dokumentų, kuriais patvirtinami lėšų, iš kurių suformuotas įstatinis kapitalas, gavimo šaltiniai, kopijas;
4.5. duomenis apie bendrovės akcininką kontroliuojantį (-čius) asmenį (-is):
4.5.1. bendrovės akcininką kontroliuojančių asmenų sąrašą, nurodydama fizinių asmenų vardus, pavardes, asmens kodus arba juridinių asmenų pavadinimus, juridinių asmenų kodus;
4.5.2. fizinių asmenų asmens tapatybę patvirtinančių dokumentų kopijas;
4.6. duomenis apie bendrovės akcininkus, stebėtojų tarybos, valdybos narius, bendrovės vadovą, vadovo pavaduotoją, vyriausiąjį buhalterį (buhalterį) ir kitus asmenis, galinčius tvarkyti bendrovės buhalterinę apskaitą pagal Lietuvos Respublikos buhalterinės apskaitos įstatymą:
4.6.1. asmenų sąrašą, nurodydama fizinių asmenų vardus, pavardes, asmens kodus arba juridinių asmenų pavadinimus, juridinių asmenų kodus;
4.6.2. fizinių asmenų asmens tapatybę patvirtinančių dokumentų kopijas; 
4.7. informaciją apie Taisyklių 4.5 ir 4.6 papunkčiuose nurodytų asmenų dalyvavimą kitų įmonių valdyme, nurodydama įmonės, kurios valdyme dalyvaujama, pavadinimą, juridinio asmens kodą, einamas pareigas, turimą kapitalo dalį;
4.8. Azartinių lošimų įstatymo 6 straipsnio 1 dalies 6 punkte nurodytus dokumentus.
5. Jeigu prašymą pateikia užsienio bendrovės – kitoje Europos Sąjungos valstybėje narėje pagal tos valstybės narės teisės aktus įsteigto bet kokios teisinės formos juridinio asmens ar organizacijos, neturinčios juridinio asmens teisių, kuriai toje valstybėje narėje suteikta teisė vykdyti lošimų veiklą, – filialas, turintis buveinę Lietuvos Respublikoje ir atliekantis visas juridinio asmens funkcijas ar dalį jų, kartu su Taisyklių 4 punkte nurodytais dokumentais ir informacija apie filialą įsteigusią užsienio bendrovę pateikiami:
5.1. Azartinių lošimų įstatymo 6 straipsnio 2 dalies 1 ir 2 punktuose nurodyti dokumentai;
5.2. duomenys apie filialo vadovą, jo dalyvavimą kitų įmonių valdyme:
5.2.1. vardas, pavardė, asmens kodas;
5.2.2. asmens tapatybę patvirtinančio dokumento kopija;
5.2.3. įmonės, kurios valdyme dalyvaujama, pavadinimas, juridinio asmens kodas, einamos pareigos, turima kapitalo dalis.
6. Priežiūros institucija dokumentus, išvadas ir informaciją iš registrų ir valstybės institucijų gauna Azartinių lošimų įstatymo 6 straipsnyje nustatyta tvarka.
7. Esant Azartinių lošimų įstatymo 71 straipsnyje nustatytiems pagrindams, priežiūros institucija atsisako išduoti licenciją. Licencija išduodama arba rašytinis motyvuotas atsisakymas išduoti licenciją pateikiamas Azartinių lošimų įstatymo 6 straipsnio 7 dalyje nustatytu terminu.
8. Priežiūros institucijos sprendime išduoti licenciją nurodomas licenciją išdavusios institucijos pavadinimas, licencijos rūšis, išdavimo data, numeris, bendrovės pavadinimas, juridinio asmens kodas, buveinės adresas.
9. Priežiūros institucijos sprendime atsisakyti išduoti licenciją pateikiami sprendimo priėmimo pagrindai, motyvai ir jo apskundimo tvarka.
10. Bendrovė privalo kreiptis į priežiūros instituciją su prašymu patikslinti licenciją esant Azartinių lošimų įstatymo 6 straipsnio 11 dalyje nustatytiems pagrindams ir šioje dalyje nustatyta tvarka.
11. Priežiūros institucijos sprendime dėl licencijos patikslinimo nurodomas licenciją patikslinusios institucijos pavadinimas, tikslinamos licencijos rūšis, išdavimo data ir numeris, licencijos patikslinimo pagrindas, bendrovės pavadinimas, juridinio asmens kodas, buveinės adresas.

III SKYRIUS
ĮSPĖJIMAS APIE GALIMĄ LICENCIJOS GALIOJIMO SUSTABDYMĄ, ĮSPĖJIMO APIE GALIMĄ LICENCIJOS GALIOJIMO SUSTABDYMĄ PANAIKINIMAS, LICENCIJOS GALIOJIMO SUSTABDYMAS, LICENCIJOS GALIOJIMO SUSTABDYMO PANAIKINIMAS IR LICENCIJOS GALIOJIMO PANAIKINIMAS

[bookmark: _GoBack]12. Už licencijuojamą veiklą reglamentuojančių teisės aktų pažeidimus bendrovė įspėjama apie galimą licencijos galiojimo sustabdymą, įspėjimas apie galimą licencijos galiojimo sustabdymą panaikinamas, licencijos galiojimas sustabdomas, licencijos galiojimo sustabdymas panaikinamas, licencijos galiojimas panaikinamas Azartinių lošimų įstatymo 72 straipsnyje nustatytais pagrindais ir tvarka.
13. Priežiūros institucijos sprendime dėl bendrovės įspėjimo apie galimą licencijos galiojimo sustabdymą, įspėjimo apie galimą licencijos galiojimo sustabdymą panaikinimo, licencijos galiojimo sustabdymo, licencijos galiojimo sustabdymo panaikinamo, licencijos galiojimo panaikinimo nurodoma:
13.1. sprendimą priėmusios institucijos pavadinimas, sprendimo priėmimo data, bendrovės pavadinimas, juridinio asmens kodas, buveinės adresas, licencijos rūšis ir numeris;
13.2. sprendimo priėmimo pagrindai, motyvai ir jo apskundimo tvarka;
13.3. terminas, per kurį lošimų organizatorius privalo pašalinti pažeidimus, jeigu sprendimas priimamas Azartinių lošimų įstatymo 72 straipsnio 2 arba 5 dalyje nustatytais pagrindais.

IV SKYRIUS
BAIGIAMOSIOS NUOSTATOS

14. Priežiūros institucija informaciją Licencijų informacinei sistemai teikia vadovaudamasi Lietuvos Respublikos Vyriausybės 2012 m. liepos 18 d. nutarimo Nr. 937 „Dėl Licencijavimo pagrindų aprašo patvirtinimo“ nustatyta tvarka.
15. Priežiūros institucija nereikalauja pateikti dokumentų ir (ar) informacijos, kuriuos bendrovė jau yra jai pateikusi arba kuriuos, vadovaudamasi Lietuvos Respublikos viešojo administravimo įstatymo 3 straipsnio 8 punktu, priežiūros institucija gali gauti pati, išskyrus atvejus, kai bendrovės pateikti duomenys yra pasikeitę. 
16. Priežiūros institucijos sprendimai dėl licencijos išdavimo ar atsisakymo ją išduoti, licencijos patikslinimo, įspėjimo apie galimą licencijos galiojimo sustabdymą, įspėjimo apie galimą licencijos galiojimo sustabdymą panaikinimo, licencijos galiojimo sustabdymo, licencijos galiojimo sustabdymo panaikinimo, licencijos galiojimo panaikinimo gali būti skundžiami Lietuvos Respublikos administracinių bylų teisenos įstatymo nustatyta tvarka.
17. Bendrovės veiklos priežiūra vykdoma Viešojo administravimo įstatymo nustatyta tvarka.
18. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir privatumo apsaugą.
19. Su veiklos licencijavimu susiję dokumentai saugomi priežiūros institucijoje vadovaujantis Lietuvos Respublikos dokumentų ir archyvų įstatymo ir jo įgyvendinamųjų teisės aktų nustatyta tvarka.


______________________________
